ai4bharat/Pralekha huggingface dataset:
वित्त मंत्रालय
सरकार नियमित आधार पर प्रमुख आवश्यक वस्तुओं की मूल्य वृद्धि की स्थिति पर निगरानी रख रही है
मुद्रास्फीति को नियंत्रित करने के लिए सरकार द्वारा आपूर्ति पक्ष से संबंधित कई उपाय किए गए हैं
सरकार द्वारा नियमित आधार पर प्रमुख आवश्यक वस्तुओं की कीमतों की स्थिति पर निगरानी रखी जाती है और समय-समय पर सुधारात्मक कार्रवाई की जाती है। मुद्रास्फीति को नियंत्रित करने के लिए सरकार द्वारा आपूर्ति पक्ष से संबंधित कई उपाय किए गए हैं। केन्द्रीय वित्त राज्यमंत्री श्री पंकज चौधरी ने यह बात आज राज्यसभा में एक प्रश्न के लिखित उत्तर में कही।
अधिक जानकारी देते हुए, केन्द्रीय मंत्री ने कहा कि केन्द्र सरकार ने 21 मई, 2022 को पेट्रोल पर उत्पाद शुल्क में 8 रुपये प्रति लीटर और डीजल पर 6 रुपये प्रति लीटर रुपये की कटौती की। इसके अलावा, दालों पर आयात शुल्क एवं उपकर में कमी करने, खाद्य तेलों एवं तिलहनों के टैरिफ को युक्तिसंगत बनाने तथा उनकी स्टॉक सीमा लागू करने, प्याज एवं दालों के लिए बफर स्टॉक का रखरखाव, सोया मील को 30 जून 2022 तक आवश्यक वस्तु अधिनियम, 1955 की अनुसूची में शामिल करने और सोया मील पर 30 जून 2022 तक स्टॉक सीमा को लागू करने जैसे कदम उठाए गए हैं।
केन्द्रीय वित्त राज्यमंत्री ने कहा कि वस्तुओं की कीमतों में बढ़ोतरी और महामारी से प्रेरित आपूर्ति एवं मांग के बीच आए असंतुलन के कारण भारत सहित दुनिया भर में मुद्रास्फीति दरों में वृद्धि हुई है। रूस-यूक्रेन संघर्ष ने कच्चे तेल, गैस एवं धातुओं में मुद्रास्फीति के दबाव को बढ़ा दिया है। केन्द्रीय मंत्री ने कहा कि इसके अलावा गर्मी के मौसम में लू की थपेड़ों से फसल को नुकसान हुआ है और सब्जियों की कीमतों में वृद्धि हुई है।
प्रधानमंत्री कार्यालय
प्रधानमंत्री ने पाकिस्तान में विमान दुर्घटना के कारण हुई लोगों की मौत पर शोक व्यक्त किया
प्रधानमंत्री श्री नरेन्द्र मोदी ने पाकिस्तान में विमान दुर्घटना के कारण हुई लोगों की मौत पर शोक व्यक्त किया है।
प्रधानमंत्री ने कहा, "पाकिस्तान में विमान दुर्घटना के कारण लोगों की मौत से गहरा दुख हुआ। मृतकों के परिवारों के प्रति हमारी संवेदना और घायल लोगों के शीघ्र स्वास्थ्य लाभ की कामना करता हूँ।”
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 195.08 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 7.29 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। राष्ट्रव्यापी कोविड 19 टीकाकरण अभियान 16 जनवरी,2021 को प्रांरभ हुआ था। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,95,08,30,825
|
|
शेष टीके
|
|
7,29,71,110
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 195.08 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 7.29 करोड़  से अधिक अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
सड़क परिवहन एवं राजमार्ग मंत्रालय
श्री नितिन गडकरी कल बिहार में सड़क और नदी परियोजनाओं का उदृघाटन करेंगे तथा आधारशिला रखेंगे
केन्द्रीय सड़क परिवहन और राजमार्ग, नौवहन और जल संसाधन, नदी विकास और गंगा संरक्षण मंत्री श्री नितिन गडकरी कल बिहार में अनेक सड़क परियोजनाओं और नदी विकास कार्यों का उद्धाटन करेंगे और आधारशिला रखेंगे। श्री गडकरी के साथ केन्द्रीय कृषि और किसान कल्याण मंत्री श्री राधामोहन सिंह तथा अन्य प्रमुख व्यक्ति भी रहेंगे।
श्री गडकरी रक्सौल में 505 करोड़ रुपये की लागत वाली दो राष्ट्रीय राजमार्ग परियोजनाओं का उद्घाटन/आधारशिला रखेंगे। इनमें पीपराकोटी से मोतिहारी तक राष्ट्रीय राजमार्ग-28ए के 69 किलोमीटर क्षेत्र और 333.60 करोड़ रुपये की लागत से रक्सौल  को चौड़ा करने के कार्य की आधारशिला रखना, और दो लेन को चौड़़ा करने के कार्य का उद्घाटन तथा 171.40 करोड़ रुपये की लागत से छपरा से मिसरोली तक राष्ट्रीय राजमार्ग-28बी के 40 किलोमीटर क्षेत्र को मजबूत बनाना शामिल है।
श्री गडकरी कल बिहार में बगहा, पश्चिम चंपारण में 353.71 करोड़ रुपये की लागत वाली 4 राष्ट्रीय राजमार्ग परियोजनाओं का भी उद्धाटन करेंगे और आधारशिला रखेंगे। इनमें दो लेन की सड़क को चौड़ा करने और मिसरोली से परसोनी तक 24 किलोमीटर लम्बी सड़क को 93.84 करोड़ रुपये की लागत से मजबूत बनाने, सीआरएफ के अंतर्गत 128.90 करोड़ रुपये की लागत के साथ मनुवापुल से यगनापट्टी-नवलपुर रेवल चौक की 37 किलोमीटर लम्बी सड़क को मजबूत बनाना, और 131.97 करोड़ रुपये की लागत से 91 किलोमीटर और 94 किलोमीटर पर आरओबी का निर्माण शामिल है।
श्री गडकरी जल परिवहन की सुविधा को सरल बनाने के लिए गंडक नदी में तलकर्षण कार्य के अंतगत् 12.9 करोउ़ रुपये की लागत से हाजीपुर से त्रिवेणी घाट तक 300 किलोमीटर लम्बे नदी मार्ग के विकास कार्य की शुरूआ करेंगे। इससे अगले पांच वर्षों में 11.6 एमटी क्षमता के कारगो परिवहन में मदद मिलेगी। वैशाली, कल्याणपुर, बेतिया और बगहा में आरो-आरो टर्मिनल होंगे। इस परियोजना से जल मार्ग द्वारा गंगा नदी से कारगो संपर्क प्रदान किया जा सकेगा और नेपाल तक परिवहन सुविधा हो सकेगी।
राष्ट्रपति सचिवालय
राष्ट्रपति ने त्रिपुरा सरकार द्वारा आयोजित नागरिक स्वागत समारोह में भाग लिया
राष्ट्रपति श्रीमती द्रौपदी मुर्मु ने आज शाम  टाउन हॉल, अगरतला में उनके सम्मान में त्रिपुरा सरकार द्वारा आयोजित एक नागरिक स्वागत समारोह में भाग लिया।
इस अवसर पर बोलते हुए, राष्ट्रपति ने त्रिपुरा के लोगों को उनके गर्मजोशी भरे स्वागत के लिए धन्यवाद दिया। उन्होंने कहा कि त्रिपुरा की मिली-जुली संस्कृति भारत का गौरव है। त्रिपुरा के आदिवासी समुदाय ने लोकतंत्र और परंपरा का एक सुंदर मिश्रण को बनाए रखा है।
राष्ट्रपति ने कहा कि प्रकृति के साथ सामंजस्य बनाकर रहना आदिवासी समाज की विशेषता है। त्रिपुरा का अधिकांश क्षेत्र वन संसाधनों से समृद्ध है। इस अमूल्य वन संपदा के संरक्षण में आदिवासी समाज की प्राकृतिक जीवन शैली ने महत्वपूर्ण भूमिका निभाई है। उन्हें यह जानकर खुशी हुई कि वर्ष 2020-21 के दौरान सतत विकास लक्ष्य-12 में शामिल 'जिम्मेदारीपूर्ण खपत और उत्पादन' के लक्ष्य को प्राप्त करने में त्रिपुरा शीर्ष स्थान पर था। उन्होंने यह भी कहा कि त्रिपुरा उन दो राज्यों में से एक है जो सबसे कम प्लास्टिक कचरा उत्पन्न करते हैं।
राष्ट्रपति ने कहा कि त्रिपुरा एक बिजली अधिशेष राज्य है और यह बांग्लादेश को बिजली का निर्यात करता है। उन्होंने कहा कि फेनी नदी पर 'मैत्री सेतु' के निर्माण से बांग्लादेश और भारत के बीच संपर्क बढ़ा है। साथ ही त्रिपुरा के उद्यमियों के लिए चटगांव और आशुगंज के बंदरगाहों का उपयोग करना सुविधाजनक हो गया है। यह कहा जा सकता है कि, त्रिपुरा ने शुरू से ही बांग्लादेश के साथ भारत की दोस्ती को गहरा करने में एक प्रमुख भूमिका निभाई है।
राष्ट्रपति ने इस पर प्रसन्नता व्यक्त की कि त्रिपुरा एक शैक्षिक केंद्र के रूप में निरंतर प्रगति कर रहा है। उन्होंने कहा कि राज्य में उच्च और व्यावसायिक शिक्षा के कई संस्थान स्थापित हैं, जहां न केवल पूर्वोत्तर क्षेत्र बल्कि भारत के अन्य हिस्सों और विदेशों से भी छात्र शिक्षा के लिए आते हैं। उन्हें यह जानकर भी खुशी हुई कि त्रिपुरा ने प्रारंभिक शिक्षा के स्तर पर शत-प्रतिशत नामांकन का लक्ष्य हासिल कर लिया है।
इससे पहले, राष्ट्रपति ने अगरतला में अल्बर्ट एक्का युद्ध स्मारक का दौरा किया और 1971 के बांग्लादेश मुक्ति संग्राम के दौरान कर्तव्य निभाते हुए सर्वोच्च बलिदान देने वाले वीर सैनिकों को श्रद्धांजलि दी।
पूरा भाषण देखने के लिए यहां क्लिक करें
उप राष्ट्रपति सचिवालय
उपराष्ट्रपति ने ईद-उल-जुहा की पूर्व संध्या पर देशवासियों को बधाई दी
उपराष्ट्रपति श्री एम.वेंकैया नायडू ने ईद-उल-जुहा की पूर्व संध्या पर देशवासियों को बधाई दी है। उन्होंने अपने संदेश में कहा,
“मैं 'ईद-उल-जुहा' के पावन अवसर पर अपने देशवासियों को हार्दिक बधाई और शुभकामनाएं देता हूं।
कुर्बानी का त्योहार 'ईद-उल-जुहा' ईश्वर के प्रति परम श्रद्धा का प्रतीक है।
हमारे देश में त्योहार परिवारों और समुदायों के एक साथ मिलकर खुशियां मनाने के अवसर होते हैं। परंतु वर्तमान कोविड-19 विश्वव्यापी महामारी के कारण हमें इस वर्ष, इस त्योहार को सादगी के साथ मनाकर ही संतोष करना होगा। मेरी सभी से अपील है कि आप पूरी एहतियात बरतते हुए और कोविड सुरक्षा संबंधी मानकों का पालन करते हुए ईद का पर्व मनाएं।
मेरी कामना है कि ईद-उल-जुहा का यह पर्व हमारे जीवन में शांति, सद्भाव और खुशियां लाए।”
वित्त मंत्रालय
श्रीमती निर्मला सीतारमण ने वीडियो-कॉन्फ्रेंस के जरिए न्यू डेवलपमेंट बैंक के संचालक मंडल की विशेष बैठक में भाग लिया
वित्त मंत्री ने बुनियादी ढांचे के विकास के वित्तपोषण में एनडीबी के अहम योगदान की सराहना की
केंद्रीय वित्त एवं कॉरपोरेट कार्य मंत्री श्रीमती निर्मला सीतारमण ने आज नई दिल्ली में वीडियो-कॉन्फ्रेंस के माध्यम से न्यू डेवलपमेंट बैंक  के संचालक मंडल की विशेष बैठक में भाग लिया।
इस बैठक के एजेंडे में एनडीबी के अगले अध्यक्ष का चुनाव, उपाध्यक्ष एवं मुख्य जोखिम अधिकारी की नियुक्ति और सदस्यता का विस्तार करना जैसे कार्य शामिल थे।
वित्त मंत्री ने अपने प्रारंभिक संबोधन में बुनियादी ढांचे के विकास के वित्तपोषण में एनडीबी के अहम योगदान की सराहना की, जिसका भारत सहित सदस्य देशों के विकास एजेंडे पर सकारात्मक असर रहा है। एनडीबी ने छोटी सी अवधि में ही सदस्य देशों की 55 परियोजनाओं को मंजूरी दे दी है जिसमें 16.6 अरब डॉलर की राशि निहित है और यह निश्चित तौर पर एक उल्लेखनीय उपलब्धि है। श्रीमती सीतारमण ने यह भी उल्लेख किया कि बैंक ने सफलतापूर्वक अपनी एक विशिष्ट पहचान बना ली है और यह गर्व से कंधे से कंधा मिलाकर समकक्ष एमडीबी के साथ खड़ा है।
वित्त मंत्री ने वर्ष 2014 में ब्रिक्स के नेताओं द्वारा निर्दिष्ट किए गए विजन को बहुत जल्दी मूर्त रूप देने में उत्कृष्ट नेतृत्व प्रदान करने के लिए एनडीबी के निवर्तमान अध्यक्ष श्री के.वी. कामथ की सराहना की। ‘कोविड-19 आपातकालीन कार्यक्रम ऋण’ उत्पाद को लॉन्च कर कोविड-19 से निपटने के लिए बड़ी तेजी से उठाए गए कदम को उनके एक अहम योगदान के रूप में याद किया जाएगा।
वित्त मंत्री ने नव-निर्वाचित अध्यक्ष ब्राजील के श्री मार्कोस ट्रॉयजो और नवनियुक्त उपाध्यक्ष एवं सीआरओ भारत के श्री अनिल किशोरा को बधाई दी। इसके साथ ही श्रीमती सीतारमण ने कहा कि उन्हें इस उत्कृष्ट गति को आगे बढ़ाने के साथ-साथ सदस्य देशों को ऋण देने, पारदर्शिता, अंतर्राष्ट्रीय विश्वसनीयता और एनडीबी के अधिदेश को प्रभावकारी ढंग से हासिल करने के मामले में एनडीबी को अगले स्तर पर ले जाने में नए नेतृत्व से बहुत उम्मीदें हैं। उन्होंने सुझाव दिया कि इसके साथ ही ब्रिक्स के मूल्यों के संरक्षण और एनडीबी को एक वैश्विक विकास संस्थान के रूप में विकसित करने के दोहरे उद्देश्य को प्राप्त करने पर भी फोकस किया जाना चाहिए।
पृथ्वी विज्ञान मंत्रालय
प्रचंड चक्रवाती तूफान ‘तितली’ ने बंगाल की खाड़ी के पश्चिम-मध्य में दस्तक दी
आंध्र प्रदेश के उत्तरी जिलों और ओडिशा के तटों में तूफान की चेतावनी
खतरे का संदेश - 10 अक्टूबर, 2018 को प्रात: साढ़े आठ बजे की स्थितियों पर आधारित
बंगाल की खाड़ी के पश्चिम-मध्य में प्रचंड रूप धारण करने के बाद चक्रवाती तूफान ‘तितली’ आज 10 अक्टूबर, 2018 को तड़के लगभग 14 किलोमीटर प्रति घंटे की रफ्तार से उत्तर की ओर तेजी से बढ़ गया। इसके बाद प्रात: साढ़े आठ बजे अक्षांश 16.5 डिग्री उत्तर और देशांतर 85.8 डिग्री पूर्व के निकट अवस्थित बंगाल की खाड़ी के पश्चिम-मध्य में गोपालपुर  से लगभग 320 किलोमीटर दूर दक्षिण-दक्षिण पूर्व में और कलिंगपतनम  से 270 किलोमीटर दूर दक्षिण-पूर्व में केंद्रित हो गया। ऐसी आशंकाएं जताई जा रही हैं कि चक्रवाती तूफान ‘तितली’ और भी ज्यादा विकराल रूप धारण कर सकता है।
चक्रवाती तूफान ‘तितली’ के उत्तर-उत्तर पश्चिम की ओर अग्रसर होने और 11 अक्टूबर को प्रात: गोपालपुर एवं कलिंगपतनम के बीच ओडिशा एवं निकटवर्ती आंध्र प्रदेश के उत्तरी तटों को पार कर जाने की संभावना है। इसके बाद चक्रवाती तूफान ‘तितली’ के फिर से उत्तर-पश्चिम की ओर अग्रसर हो जाने और फिर ओडिशा के पार पश्चिम बंगाल की तरफ चले जाने तथा इसके बाद धीरे-धीरे कमजोर पड़ जाने की संभावना है।
स्वास्थ्य एवं परिवार कल्याण मंत्रालय
केंद्रीय स्वास्थ्य मंत्री डॉ. मनसुख मांडविया ने मॉनसून के मौसम में होने वाली वेक्टर जनित बीमारियों की रोकथाम और नियंत्रण के लिए राज्यों की तैयारियों की वर्चुअल तरीके से समीक्षा की
राज्यों से आंतरिक रूप से तैयारियों की समीक्षा करने और पहले से बचाव के उपायों को लेकर समुदायों के बीच जागरूकता बढ़ाने का आग्रह किया गया
केंद्रीय स्वास्थ्य मंत्री डॉ. मनसुख मांडविया ने मॉनसून के मौसम में मलेरिया, डेंगू, चिकनगुनिया, काला जार और जापानी इन्सेफलाइटिस जैसी वेक्टर जनित बीमारियों की रोकथाम और नियंत्रण को लेकर राज्यों की तैयारियों की वर्चुअल समीक्षा की। इस बैठक में सिक्किम के मुख्यमंत्री, 22 राज्यों के स्वास्थ्य मंत्री, प्रमुख सचिव , एमडी एनएचएम और राज्यों के वरिष्ठ अधिकारी वर्चुअली शामिल हुए। श्री सुधांश पंत, ओएसडी, एमओएचएफडब्ल्यू भी मौजूद थे।
पहले से तैयारियों और संयुक्त प्रयासों के महत्व पर जोर देते हुए, केंद्रीय स्वास्थ्य मंत्री ने कहा कि हम स्वास्थ्य जरूरतों का अनुमान लगाकर और समय से पहले पर्याप्त प्रावधान और तैयारी कर बीमारी के बोझ को प्रभावी ढंग से कम करते हैं।
केंद्रीय स्वास्थ्य मंत्री डॉ. मनसुख मांडविया ने राज्यों से आह्वान किया कि वे राज्य के स्वास्थ्य बुनियादी ढांचे में निवेश के लिए बजट का अधिकतम उपयोग करें। उन्होंने दोहराया कि रोकथाम के उपायों को लागू कर बीमारी का बोझ कम हो सकता है। डॉ. मांडविया ने वेक्टर प्रजनन को रोकने और उसे नियंत्रित करने के साथ ही समुदाय में जागरूकता पैदा करने के लिए राज्यों से अपनी सर्वोत्तम प्रथाओं और नवीन सार्वजनिक स्वास्थ्य उपायों को साझा करने का भी आह्वान किया। गांवों, स्कूलों और आस-पड़ोस में अभियानों और सूचना शिक्षा संचार पर विशेष जोर देने के साथ ही उन्होंने सामुदायिक भागीदारी बढ़ाने का भी आग्रह किया।
राज्यों को मामलों की सूचना, केस प्रबंधन, आईईसी/सोशल मोबिलाइजेशन अभियान के जरिए सामुदायिक सहभागिता सुनिश्चित करने के लिए आयुष्मान भारत- स्वास्थ्य और आरोग्य केंद्रों को शामिल करने की सलाह दी गई। राज्यों को दवा/डायग्नोस्टिक्स के साथ-साथ अन्य आवश्यक संसाधनों की समय पर उपलब्धता और प्रभावी वितरण का आश्वासन दिया गया।
स्वास्थ्य मंत्री ने कई राज्यों की सराहना की, जिन्होंने विभिन्न जिलों में बीमारी के बोझ को कम करने या खत्म करने की दिशा में शानदार कार्य किया है। राज्यों ने समुदायों की भागीदारी, जन जागरूकता, समय पर निगरानी और उपचार के लिए अपनाए गए विशेष अभियानों और पहलों के उदाहरण साझा किए।
वेक्टर-जनित रोग छह प्रकार के होते हैं जिसमें मलेरिया, डेंगू, चिकनगुनिया, जापानी इन्सेफलाइटिस, लिम्फैटिक फाइलेरियासिस, कालाजार है। ये मौसमी होते हैं और आमतौर पर लिम्फैटिक फाइलेरियासिस को छोड़कर बाकी सभी का प्रकोप मॉनसून और मॉनसून के बाद दिखाई देता है। राष्ट्रीय वेक्टर जनित रोग नियंत्रण केंद्र  इन बीमारियों के रोकथाम और नियंत्रण के लिए नीतियां एवं दिशानिर्देश तैयार करता है, साथ ही राज्यों और केंद्रशासित प्रदेशों को तकनीकी, वित्तीय सहायता  प्रदान करता है।
वर्चुअल समीक्षा बैठक में श्री राजीव मांझी, संयुक्त सचिव, डॉ. तनु जैन, निदेशक, डॉ. अतुल गोयल, महानिदेशक स्वास्थ्य सेवा  और केंद्रीय स्वास्थ्य मंत्रालय के अन्य वरिष्ठ अधिकारी शामिल हुए। मिशन निदेशकों के अलावा राज्यों और केंद्रशासित प्रदेशों के कई वरिष्ठ अधिकारियों ने भी बैठक में हिस्सा लिया।
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 216.41 करोड़ से अधिक टीके लगाए जा चुके हैं
12-14 आयु वर्ग में 4.07 करोड़ से अधिक टीके की पहली खुराक लगाई गई
भारत में कोरोना के सक्रिय मामले 46,848 हैं
पिछले 24 घंटों में 5,747 नए मामले सामने आए
स्वस्थ होने की वर्तमान दर 98.71 प्रतिशत
साप्ताहिक सक्रिय मामलों की दर 1.74 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 216.41 करोड़  से अधिक हो गया।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 4.07 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
10414794
|
|
दूसरी खुराक
|
|
1013106
|
|
प्रीकॉशन खुराक
|
|
6927390
|
|
अग्रिम पंक्ति के कर्मी
|
|
पहली खुराक
|
|
18435982
|
|
दूसरी खुराक
|
|
17709540
|
||
|
प्रीकॉशन खुराक
|
|
13476576
|
|
12-14 वर्ष आयु वर्ग
|
|
पहली खुराक
|
|
40790629
|
|
दूसरी खुराक
|
|
31198282
|
|
15-18 वर्ष आयु वर्ग
|
|
पहली खुराक
|
|
61859458
|
|
दूसरी खुराक
|
|
52813182
|
|
18-44 वर्ष आयु वर्ग
|
|
पहली खुराक
|
|
561040711
|
|
दूसरी खुराक
|
|
514871891
|
|
प्रीकॉशन खुराक
|
|
83960140
|
|
45-59 वर्ष आयु वर्ग
|
|
पहली खुराक
|
|
203986921
|
|
दूसरी खुराक
|
|
196740923
|
|
प्रीकॉशन खुराक
|
|
44080159
|
|
60 वर्ष से अधिक आयु वर्ग
|
|
पहली खुराक
|
|
127639372
|
|
दूसरी खुराक
|
|
122996782
|
|
प्रीकॉशन खुराक
|
|
45114712
|
|
प्रीकॉशन खुराक
|
||
|
19,35,58,977
|
|
कुल
|
|
|
|
2,16,41,70,550
भारत में सक्रिय मामले आज 46,848 हैं। सक्रिय मामले, कुल पॉजिटिव मामलों के 0.11 प्रतिशत हैं।
नतीजतन, भारत में स्वस्थ होने की दर 98.71 प्रतिशत है। पिछले 24 घंटों में 5,618 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,39,53,374 हो गई है।
बीते 24 घंटे में कोरोना के 5,747 नए मामले सामने आएं।
पिछले 24 घंटों में कुल 3,40,211 जांच की गई हैं। भारत ने अब तक कुल 89.12 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 1.74 प्रतिशत है और दैनिक रूप से पुष्टि वाले मामलों की दर 1.69 प्रतिशत है।
स्वास्थ्य एवं परिवार कल्याण मंत्रालय
डॉ. हर्षवर्धन ने पुरानी दिल्ली रेलवे स्टेशन पर इंडियन रेडक्रोस सोसाइटी  के साथ मास्क और साबुन वितरित किया
‘कोविड के विरुद्ध लड़ाई में हम शीघ्र 11 महीने पूरे करेंगे, तब से हमारा सबसे बड़ा हथियार मास्क और सैनिटाइजर है’
केन्द्रीय स्वास्थ्य एवं परिवार कल्याण मंत्री, इंडियन रेडक्रोस सोसाइटी  के अध्यक्ष डॉ. हर्षवर्धन ने आज पुरानी दिल्ली रेलवे स्टेशन पर मास्क और साबुन वितरित किया।
मास्क लगाने तथा हाथ धोने के महत्व पर बल देते हुए डॉ. हर्षवर्धन ने कहा कि शीघ्र ही कोविड से हमारी लड़ाई के 11 महीने पूरे होने वाले हैं। तब से स्वयं तथा दूसरों को सुरक्षित रखने का सर्वाधिक महत्वपूर्ण सिद्धांत साफ-सफाई तथा शारीरिक दूरी के बुनियादी सिद्धांतों का पालन करना है। कोविड के खिलाफ लड़ाई में हमारा सबसे बड़ा हथियार मास्क और सैनिटाइजर है।
डॉ. हर्षवर्धन ने समारोह में उपस्थित सभी लोगों के मास्क लगाने पर प्रसन्नता जाहिर की। उन्होंने कहा कि मास्क और साबुन वितरण के पीछे एक बहुत बड़ा संदेश है। इस संदेश को फैलाना उद्देश्य है। उन्होंने कहा कि सरकार विभिन्न चैनलों तथा गतिविधि के माध्यम से लोगों में जागरूकता फैलाने का प्रयास कर रही है। इसके क्रियान्वयन में भार-वाहकों, टैक्सी यूनियन, थ्री-विलर यूनियन बहुत महत्वपूर्ण भूमिका अदा करती हैं।
भारत में कोविड की स्थिति के बारे में डॉ. हर्षवर्धन ने कोविड मानकों में प्रगति की ओर ध्यान आकर्षित करते हुए कहा कि पूरे विश्व में सबसे अधिक ठीक होने वाले लोगों की दर भारत में है। जनवरी, 2020 में हमारे पास एक लैब थी और अब हमारे पास 2165 लैब हैं। दैनिक आधार पर एक मिलियन से अधिक लोगों की जांच की जा रही है। आज हमने संचित रूप से 14 करोड़ जांच पूरी की। इन सभी बातों से सरकार की प्रतिबद्धता और हमारे कोरोना योद्धाओं का अथक प्रयास दिखता है। महामारी से लड़ने में कोरोना योद्धाओं का योगदान महत्वपूर्ण है।
स्वास्थ्य एवं परिवार कल्याण मंत्री ने कहा कि प्रधानमंत्री श्री नरेन्द्र मोदी जी के सक्षम निर्देश से भारत मास्क, पीपीई किट, वेंटिलेटर आदि बनाने में आत्मनिर्भर हो गया है। भारत में रोजाना 10 लाख से अधिक पीपीई किट बनाए जा रहे हैं। उन्होंने कहा कि हमारे वैज्ञानिक टीका शोध कार्य में सहायता दे रहे हैं और टीका समय पर उपलब्ध होगा।
डॉ. हर्षवर्धन ने लोगों से दो गज की दूरी का पालन करने को कहा। उन्होंने कहा कि हमारी छोटी सी अनदेखी या असावधानी गम्भीर समस्या आमंत्रित कर सकती है। यद्यपि भारत में विश्व की तुलना में मृत्यु दर सबसे कम है लेकिन किसी एक व्यक्ति की जान इस बीमारी से जाती है तो ये उनके मित्रों और परिवार के लिए सबसे बड़ा नुकसान है। उन्होंने कहा कि ये मेरी भावनात्मक अपील है कि आप सभी अधिक से अधिक लोगों तक इस संदेश को फैलाएं।
आईआरसीएस के महासचिव श्री आर.के. जैन तथा डीआरएम, दिल्ली श्री एस.सी. जैन समारोह में उपस्थित थे।
प्रधानमंत्री कार्यालय
प्रधानमंत्री ने लुम्बिनी, नेपाल में मायादेवी मंदिर के दर्शन किये
प्रधानमंत्री श्री नरेन्द्र मोदी ने लुम्बिनी के अपने एक दिवसीय प्रवास के दौरान 16 मई, 2022 को वहां मायादेवी मंदिर के दर्शन किये। उनके साथ नेपाल के प्रधानमंत्री श्री शेर बहादुर देवबा और उनकी पत्नी डॉ. आर्जू राणा देवबा भी थीं।
दोनों शासनाध्यक्षों ने मंदिर परिसर के अंदर विद्यमान उस चिह्नक-प्रस्तर के दर्शन किये, जो भगवान बुद्ध के अवतरण के सटीक स्थान को इंगित करता है। बौद्ध कर्मकांडों के अनुसार की जाने वाली पूजा में भी दोनों शासनाध्यक्ष सम्मिलित हुये।
दोनों प्रधानमंत्रियों ने मंदिर के बिलकुल बगल में स्थित अशोक स्तम्भ के निकट दीप प्रज्ज्वलित किया। इस स्तम्भ को सम्राट अशोक ने 249 ईसापूर्व में निर्मित कराया था। भगवान बुद्ध के लुम्बिनी में जन्म लेने का पहला अभिलेखीय प्रमाण इस स्तम्भ पर उत्कीर्ण है। इसके बाद, दोनों प्रधानमंत्रियों ने बोधि वृक्ष को जल अर्पित किया। इसके पौधे को बोध गया से लाया गया था, जिसे प्रधानमंत्री श्री मोदी ने 2014 में उपहारस्वरूप भेंट किया था। दोनों शासनाध्यक्षों ने मंदिर की आगंतुक पुस्तिका में हस्ताक्षर भी किये।
प्रधानमंत्री कार्यालय
प्रधानमंत्री ने राज्य दिवस पर नागालैंड के नागरिकों को बधाई दी
प्रधानमंत्री श्री नरेन्द्र मोदी ने नागालैंड के नागरिकों को राज्य दिवस पर बधाई दी है।
प्रधानमंत्री ने कहा, “नागालैंड के भाईयों और बहनों को उनके राज्य दिवस पर मेरी तरफ से शुभकामनाएं। यह राज्य अपनी महान संस्कृति के लिए जाना जाता है। नागालैंड के लोग दयालु और साहसी होते हैं। ईश्वर करे, आने वाले वर्षों में नागालैंड प्रगति की नई ऊंचाईयां छुए।”
रक्षा मंत्रालय
रक्षा राज्य मंत्री ने मैसूर में 'सैनिकों के राशन और विशिष्ट पोषण संबंधी आवश्यकताओं के लिए मोटा अनाज' विषय पर डीआरडीओ सम्मेलन का उद्घाटन किया
रक्षा राज्य मंत्री श्री अजय भट्ट ने 29 सितंबर, 2023 को कर्नाटक के मैसूर में 'सैनिकों के राशन और विशिष्ट पोषण संबंधी आवश्यकताओं के लिए मोटा अनाज' विषय पर दो दिवसीय राष्ट्रीय सम्मेलन का उद्घाटन किया। इस सम्मेलन का आयोजन रक्षा अनुसंधान एवं विकास संगठन  की मैसूर स्थित प्रयोगशाला रक्षा खाद्य अनुसंधान प्रयोगशाला  ने किया है।
इस सम्मेलन में सेना के लिए मोटा अनाज आधारित भोजन को अपनाने के लिए वैज्ञानिक तथ्यों, सैनिकों की तैनाती के इलाकों में स्थायी कृषि-प्रसंस्करण कार्यप्रणालियों के लिए मोटे अनाज की संभावनाओं का पता लगाया जाएगा और मोटे अनाज प्रसंस्करण में चुनौतियों की पहचान करना व समाधान करना; निरंतर पोषण और खाद्य सुरक्षा के लिए संरक्षण व भंडारण के बारे में विचार-विमर्श किया जाएगा। यह सम्मेलन बेहतर स्वास्थ्य और सहनशक्ति के लिए सेनाओं के आहार में मोटा अनाज को शामिल करने के लिए अभिनव तरीकों की पहचान करेगा और अनुसंधान संगठनों, सरकारी एजेंसियों, नीति निर्माताओं एवं आपूर्ति श्रृंखला प्रबंधकों के बीच मोटा अनाज-आधारित उद्यमों पर चर्चा की सुविधा प्रदान करेगा।
अपने संबोधन में, रक्षा राज्य मंत्री ने स्वास्थ्य के लिए मोटे अनाज के महत्व पर जोर दिया और कहा कि रक्षा खाद्य अनुसंधान प्रयोगशाला न केवल जनता के बीच जागरूकता फैला रही है, बल्कि यह सशस्त्र बलों के कर्मियों को उनकी पोषण संबंधी आवश्यकताओं को पूरा करने के लिए मोटे अनाज की आपूर्ति सुनिश्चित करने की दिशा में भी काम कर रही है।
रक्षा अनुसंधान एवं विकास विभाग के सचिव और डीआरडीओ के अध्यक्ष डॉ. समीर वी. कामत ने इस तथ्य की सराहना की कि सेनाएं अपने राशन में मोटे अनाज को अपनाने पर विचार कर रही हैं और आशा व्यक्त की कि सम्मेलन में सशस्त्र बलों के राशन में मोटे अनाज और उससे बने उत्पादों के पोषण संबंधी पहलुओं व कार्यान्वयन के बारे में विचार-विमर्श किया जाएगा।
उद्घाटन समारोह के दौरान भारत के मिलेट मैन के नाम से प्रसिद्ध पद्मश्री प्रोफेसर खादर वल्ली डुडेकुला भी उपस्थित रहें। उन्होंने मानवता की भलाई और रोग मुक्त जीवन के लिए मोटे अनाज के महत्व पर प्रकाश डाला।
डीआरडीओ के महानिदेशक  ने अंतर्राष्ट्रीय पोषक अनाज वर्ष के अनुरूप सम्मेलन के महत्व के बारे में बात की और कहा कि इस सम्मेलन के साथ मोटे अनाज के बारे में और जागरूकता बढ़ेगी। सेना मुख्यालय के एडीजी एसटी  ने सम्मेलन के आयोजन के लिए डीएफआरएल की सराहना की और सेना के राशन में मोटे अनाज के उपयोग की आवश्यकता के बारे में बताया।
इस सम्मेलन के प्रमुख तकनीकी विषयों में मोटे अनाज के पोषण और स्वास्थ्य लाभ, मोटे अनाज को लेकर सैनिकों के राशन संबंधित मुद्दों, चुनौतियों, अवसरों; मोटे अनाज के प्रसंस्करण और मूल्य वर्धित उत्पादों में हालिया प्रगति; हितधारकों के बीच आपूर्ति श्रृंखला प्रबंधन की नेटवर्किंग; और मोटे अनाज को बढ़ावा देने में नीतिगत उपाय शामिल हैं।
इस अवसर पर, रक्षा राज्य मंत्री ने रक्षा खाद्य अनुसंधान प्रयोगशाला  द्वारा आयोजित प्रदर्शनी का भी उद्घाटन किया, जिसमें 17 उद्योग भाग ले रहे हैं। उन्होंने डीएफआरएल द्वारा विकसित देश में पहली बायोडिग्रेडेबल पानी की बोतल भी लॉन्च की। श्री अजय भट्ट की उपस्थिति में डीआरडीओ अध्यक्ष द्वारा उद्योग को प्रौद्योगिकी हस्तांतरण के लिए विभिन्न लाइसेंसिंग समझौते सौंपे गए। इस सम्मेलन में सशस्त्र बलों, अर्धसैनिक बलों के कर्मी, डीआरडीओ के वैज्ञानिकों, शिक्षाविदों और उद्योग भागीदार भाग ले रहे हैं।
प्रधानमंत्री कार्यालय
प्रधानमंत्री ने तीरंदाजी विश्व कप में दीपिका कुमारी, अंकिता भाकत, कोमलिका बारी, अतनु दास और अभिषेक वर्मा के प्रदर्शन के लिए बधाई दी
प्रधानमंत्री श्री नरेन्द्र मोदी ने पेरिस में आयोजित तीरंदाजी विश्व कप में विलक्षण प्रदर्शन के लिए दीपिका कुमारी, अंकिता भाकत, कोमलिका बारी, अतनु दास और अभिषेक वर्मा को बधाई दी है।
प्रधानमंत्री ने एक ट्वीट में कहा, “पिछले कुछ दिनों ने विश्व कप में हमारे तीरंदाजों का विलक्षण प्रदर्शन देखा है। @ImDeepikaK, अंकिता भाकत, कोमलिका बारी, अतनु दास और @archer_abhishek को उनकी सफलता के लिए बधाई, जो इस क्षेत्र में आने वाली प्रतिभाओं को प्रेरित करेंगे।”
एमजी/एएम/एजी/डीसी
(